《渊明画像》
元代·顾济

无钱犹爱菊，有酒即横琴。万石醉不了，一名閒到今。

径松存老节，门柳积秋阴。人画归来像，谁传归去心。

作者简介：明苏州府昆山人，字舟卿。正德十二年进士。授行人，擢刑科给事中。武宗自南都还，卧病豹房，惟江彬等侍。济请慎择廷臣更番入直，不报。世宗即位，劾司礼太监萧敬，不听。帝欲加兴献帝皇号，济言不可。寻请侍养归，越数年卒。